Mlynky (Maďarsko)

Mlynky () je obec v Maďarsku v Peštianskej župe v obvode Szentendre. Stredisko slovenskej menšiny.

Má rozlohu 1721 ha a nachádza sa neďaleko slovenských hraníc.  

 Obyvateľstvo 
V obci žije 2275 obyvateľov (2007).
V roku 2001 sa prihlásilo viac ako 54,6 % obyvateľov k slovenskej národnosti. K slovenskému kultúrnemu povedomiu však podstatne viac. 

 Dejiny 
Územie obce bolo obývané už v rímskej dobe a patrilo k rímskej provincii Panónia. Začiatky obce súvisia s 12. storočím a benediktínskym opátstvom, ktoré vzniklo možno ešte vo veľkomoravskom období. V roku 1184 sa na ruinách kláštora vybudovali nový kláštor cisterciáni. Ten existoval až do tureckej okupácie v 16. storočí, keď ho Turci zničili a rozobrali (v roku 1541). 

Po oslobodení spod tureckej nadvlády začali prichádzať na územie takmer vyľudnenej obce slovenskí kolonisti z územia dnešného Slovenska. Prvé rodiny kolonistov prišli už v roku 1747. Majetok obce dostali do správy pavlíni - rímskokatolícky rehoľný rád, počas ktorých správy na územie obce prichádzali ďalší slovenskí kolonisti. Obec sa nazývala po latinsky Santa Crux, maď. Szent-Kereszt. V roku 1766 bol postavený rímskokatolícky kostol. Neskôr prišli aj nemeckí kolonisti, ktorí sa však v prevažne slovenskom prostredí poslovenčili.

Obec si až do dnešných čias udržala prevažne slovenský charakter. Strediskom slovenskej kultúry v obci je Slovenský dom. Zo sakrálnych pamiatok je najvýznamnejší barokový rímskokatolícky kostol z 18. storočia.

 Referencie 

 Literatúra 
 BÉKEFI, Remig: A pilisi opátság története 1184 – 1541. Pécs 1891 
 PAPUČEK, Gregor: Mlynky a okolie. / Pilisszentkereszt és környéke. 1. diel. Mlynky / Pilisszentkereszt : Samospráva obce Mlynky, 2000. 180 s. + 156 s. [bilingválne vydanie] ISBN 963-00-3970-2   
 SZÜCS, Gyula: Pilisszentkereszt és környéke. Budapest : Thália, 1913. 80 s. 

 Iné projekty 

 Externé odkazy 
 pilisszentkereszt.hu

Kategória:Obce v Maďarsku
Kategória:Sídla Slovákov v Maďarsku